《秋晚梁园饯别陈孝廉兄弟北上分得东字二首 其一》
明代·卢龙云

梁园赋客一樽同，多少心期别酒中。云里凤毛看颉颃，斗间龙气识雌雄。

齐名烨烨三珠树，蹑影翩翩几玉骢。江左青箱元共习，承恩堪并建章宫。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。